Die panne is so +/- 10km se ry van die teerpad af en nogals nice om te sien. Ek sal net nie my dag om dit beplan nie. Toe ons daar kom, lê die panne vol water so die Flamingos was nie te siene nie.
Hier het Japie sy kamera vergeet, maar dit het ons ook eers 'n paar ure later besef. Vir die res van die trip het ons 1 kamera en twee GoPros.
Om by Elephant Sands uit te kom moet jy so ongeveer 3km op 'n kronkelpad van dik sand deur ry. Ongelukig het ons niks fotos daarvan nie, maar baie clips wat later gepost sal word. Die 1200GS was natuurlik donners swaar gewees deur die sand en ons kon vir Berno hoor hyg soos 'n pornstar wat sy beste gee oor die Sena.
Ons gaan slaan solank ons tente op en trek die bike gear uit na 'n warm, geswete stryd met die sand vroeër.
Terug by die watergat vir nog 'n paar koue biere en daar kom toe 'n mooi kudu bul uit die bos om te kom water drink
Dit was 'n lekker dag en die trip begin nou eers voel of dit begin het. Rustig by die vuur sit ons en kyk hoe kom die maan op met sonsondergang.
Daardie nag val die temperatuur tot onder vriespunt en Berno en Japie se klein, ligte slaapsakke het nie heeltemal die mas opgekom nie. Ek het net weer besef hoe belangrik dit is om 'n ordentlike slaapsak te hê.
Great memories! Ek was in die laat 90's in Botswana, Palapye, Nata ens. Ek wil so graag weer gaan, maar hierdie keer natuurlik op 2 wiele. Ek ry saam so gooi!